
Аннотация

               Бұл мақалада біз қырғыз және қазақ тілдерінің фразеологиясының зерттелу тарихы және зерттеуші ғалымдар туралы, сонымен қатар фразеологияның жалпы түсіндірмесі туралы айтамыз. 
Түйін сөздөр: тіл білімі, зерттеу, фразеологиялық тіркес, салғастыру, тарихи даму.

	В этой статье мы рассмотрим вопрос об истории изучения фразеологизмов кыргызского и казахского языков  и про учёных изучавших данную область, а также рассмотрим общую интерпретацию фразеологии. 
Ключевые слова: лингвистика, исследование, фразеологический оборот, сравнение, историческое развитие.

	In this article, we are talking about the history of study and researchers in the phraseology of the Kyrgyz and Kazakh languages, as well as the general interpretation of phraseology.
Key words: linguistics, research, phraseological circulation, comparison, historical development.


Басқа елдердің тілдері сияқты қырғыз тілінің ерекшелігін     айқындайтын фразеологияны – кәзіргі өсіп келе жатқан жас ұрпаққа сол қалпында жеткізу, үйрету,  осы күндегі алдыңғы буынның және де осы тілді үйретуші оқытушылардың негізгі  міндеті болып саналады. Фразеологизмдердің күнделікті сөйлеуде қолданылатын сөздерден  ерекшелігі- фразеологизмдер ата-бабадан қалған тіл мұрасы болып халықтың  тұрмыс-тіршілігін, салт-дәстүрін, мәдениетін, діни сенімін, кәдесін    қамтыған өте күрделі тілдік бірлік болып табылады. Міне осындай сөздердің  тарихын, мән-мағынасын арнайы талдаусыз түсіну мүмкін емес. Бүгінгі күні  жастардың күрделі тілдік бірлікті ауызша және жазба тілдерде сирек  қолдана  бастағаны, жастарымыздың  көркем сөз өнерінен  алшақтап бара жатқанын  көрсетеді. Қызыл тілді жоғары ұстанған халқымыздың теңдесі жоқ байлығын  жеті тамыр, жеті буыннан қалған ана тіліміздегі көркем сөз ерекшелігін өсіп  келе жатқан буынға үйрету үшін аз да болса үлесімізді қосу мақсатында осы  мақаламызды дайындадық. Кырғыз тіл білімінде болсын, қазақ тіл білімінде болсын немесе тіптен  тюркологияда болсын, фразеологияның жалпы проблемалары осы  күнге дейін түбегейлі зерттеліп, өзінің тиянақты шешімін тапқан жоқ деп айтумызға болады. Қырғыз тілі басқа түркі тілдері сияқты фразеологизмдерге бай тіл. Ұлттық әдебиетімізде ұрпақтан ұрпаққа, ғасырдан ғасырға ауызша, жазбаша түрде жеткізіліп келе жатқан  халық шығармалары оған куә бола алады. 
Фразеологизм дегеніміз –кем дегенде  екі сөздің тіркесуінен жасалған біртұтас, құрамы мен құрылымы тұрақты (өзгермейтін), даяр қалпында қолданылатын тілдік бірлік. Сөзімізге дәлел ретінде  мысал бере кетсек:
 чай кайнам убакытта, көзгө сайса көрүнгүс, жүрөгү кең, оозун ачса жүрөгү көрүнөт, көз ірмемде  деген сияқты  тұрақты тіркестерді айтуға болады.  Бұл фразеологизмдердің әрқайсысы сөздердің бір-бірімен тіркесуі арқылы жасалғанмен мағынасы жағынан біртұтас, құрамы мен құрылым жағынан тұрақты бірлік  ретінде қолданылады. 
Фразеологизм-қай тілде болмасын ауызекі және жазба әдебиетте ерекше орыны бар, кез келген халықтың ойлау ерекшелігін, даналығын айғақтайтын тілдің айшықты да, мәнерлі бай саласының бірі. Халқымыздың тіл қазынасының бір бөлігі бола отырып, ұлттық тіл байлығымыздың нағыз қайнар көзі ұрпақтан ұрпаққа өткізіліп келсе де ол  өз маңызын жоғалтқан емес. Фразеологизмдер қай кезде болсын қысқа мәтінмен адамның  ойын дәл жеткізіп айтуға, оның көркемдік образдылығын арттырып,  оқырманға немесе тыңдарманға жеткізуде қолданылатын көркем тіркес  болып табылады. Тілдің негізгі өңі ме түсі болған сөйлеу мәдениеті және сөз шебершілігін үйретуде  мынадай көкейкесті мәселелер қырғыз тілінің салғастырма  фразеологиясының өркендеуіне мүмкіндік туғызады. Біз осы мақаламызда генологиялық жақтан  туыстас болған қырғыз және қазақ тілдерінің фразеологиялық бірліктерін  салыстырып-салғастырып зерттеу осы екі тілдің ерекшелігімен ұқсастығын,  жалпылығы мен айырмашылықтарын анықтауға жақсы жағдай жасап, жақсы  нәтиже береді деп ойлаймыз. Жоғарыда аталған мәселелердің ғылыми және  практикалық жақтан әр-қилы зерттелуі, одан шығарылған қортындылар  онсыз да жайлауы, той-думаны бірге екі егіз елдің тілдік және мәдени  қатынастарын одан әрі шыңай  түседі деген ниеттеміз.  Әрине, бұл  бағыттағы зерттеулер бізге дейін де жан-жақты  жасалынып келгендігін жоққа шығаруға  болмайды, біздің мақсатымыз осыған дейінгі зерттеу жұмыстарын негізге ала отырып, осыған  байланысты алынған тәжрибелерді одан әрі қарай тереңдету және оны жаңа бір тақырып аясында жалғастырып зерттеу  болып саналады. Түркология ғылымы үшін мағынасы зор болған кырғыз-қазақ фразеологиясын зерттеу туыстас тілдердің бір-біріне әсер етіп тілдік  қорын байытудың бірден бір жолы деп санаймыз. Бәрімізге мәлім болғандай кез келген халықтың ұлттық қазынасы ол сол халықтың ана тілі  болып табылады. Әр бір елдің тілі  сол  ұлттың болымысын, сол тілдің өзіндік сипатын, келешегін, ертеңі мен бүгінін, ғасырлар тоғысындағы тарихын және басып өткен жолын таныстыратын құрал болып табылады. Егер ұлттың тілі болмаса  ол  жерде ұлттық мәдениет те болмайды деп көптеген оқымыстылар баса белгілеп айтып кеткен. 
Қырғыз және Қазақ  тілдеріндегі фразеологизмдердің мағына-мәні осы екі халықтың ертеден бергі өмірін ұлт ретінде  жан-жақты айқындап сүреттеп көрсетеді. Екі халықтың ежелден келе жатқан күнделікті өмір тіршілігінің  негізінде пайда болып қалыптасқан тұрақты тіркестерді қос тілден жиналған деректерімізден кездестіруге болады. Бұл тұрақты тіркестер тілдік қолданыста әр кезеңдін  салт-дәстүріне, әдет-ғұрыптарына, мәдениетіне, психологиясына, тарихына байланысты қалыптасып, тілдік қолданыста дамып келген десек болады. Сондықтан да осы екі халық  тілдеріндегі көркемдік  фразеология  олардың  өмір сүру ерекшелігіне байланысты өсіп-өрбіп, олардың ғасырлар бойы жинаған құндылығының бірі болып табылады.
Фразеология деген сөз екі сөзден құралған  ( «phrasis» – орам, сөйлемше «logia» – ұғым, ілім деген грек сөздерінен жасалған) термин. Көптеген ғалымдар бүл атауды негізінен екі түрлі мағынада қолданылады деп айтып келеді. Біріншіден, бұл тілдегі тиянақты тұрақты сөз тіркестерін қазіргі және тарихи даму тұрғысынан зерттейтін тіл білімнің бір саласы болса, екіншіден – белгілі бір тілдегі фразеологимдердің тұтас жиынтығы дегенді білдіреді.  Мына сөйтіп қырғыз тілінің фразеологиясы бойынша да бір қатар еңбектер жарықа шыға бастады. Қырғыз және Қазақ тіл білімінде фразеологизмдер   осы күнге дейін зерттеушілердің қызығуын арттырып, назарына ілігіп, тіл білімінің  негізгі зерттеу обьектісіне айналып  келеді.  Осыған орай біз осы мақаламызды осы екі тілдің  фразеологисының зерттелу тарихына және зерттеуші ғалвмдарға арнағымыз келді.  
Түркологияның тарихында қырғыз тілінің фразеологиясын зерттеу сонау 1956-жылы  Ж.Шүкүровдун «Кыргыз тилиндеги  фразеологиялык  айкалыштар жөнүндө» атты ғылыми мақаласы арқылы  алғаш қырғыз тілінің фразеологиясын зерттеуге жол ашылды.    Оның «Кыргыз тилинин тыянактуу сөз тиркештери» деген мақаласы осы  бағыттағы алғашқы еңбек болып саналады [1:1956]. Бұл мақалада автор  фразеологизмнің мақал-мәтелдерден ерекше белгілерін анықтап,  фразеологиялық тіркестердің жасалу жолдарына  көбірек көңіл бөліп, «бір ғана мақала мен қырғыз тілінің фразеология  мәселесін шешуге болмайтындығын, тұрақты тіркестердің барлық  мәселелерін толық және терең зерттеу үшін тағы да болса үлкен еңбек қажет  екенін айтып кеткен» [1:29б].   Қырғыз тіл білімінде фразеологияға қатысты зерттеу жұмыстары Ж. Шүкүровтан кейін Ж. Осмонованың еңбектерімен жалғастырылды. Оның  фразеологизмдердің ерекше түрі болып саналатын идиомаларды зерттеуге  арналған «Идиоманын макал, ылакап менен карым-катышы» [2:1969], «Кыргыз тилиндеги идиомалар жөнүндө» [3:4б], «Идиомалардын лексикалык варианттары» [4:4б], «Идиоманын синонимдери  жөнүндө» [5:10б], ж.б. мақалалары бірінің артынан бірі жарияланды. Ж. Осмонованың «Кыргыз тилиндеги идиомалар» деген  тақырыптағы  кандидаттық  диссертациясы қорғалып, ол қырғыз тіліндегі алғашқы  фразеологизмге арналған диссертация болды. Оның артынан 1972 жылы «Кыргыз   тилиндеги  идиомалар»  атты монографиялық еңбегі жарыққа  шықты, Ж. Осмонованың бұл еңбегі фразеологизмдерді теориялық  жағынан зерттеліп, идиомалардың табиғатын жеткілікті ашып бергендігімен  бағалы болып саналады.	
Біздің ойымызша, кырғыз тілінің фразеологиясы бойынша кеңінен мәлімет беретін еңбек ол Ж. Осмонова тарапынан жазылды. Бұл оқымыстының монографиясында фразеологизмдердің жалпы лингвистикалық табиғты, олардың негізгі қасиеттері, мөлшері, лексікалық бірліктермен фразеологиялық сөз тіркестерінің, еркін тіркестердің, күрделі сөз бен фразеологизмдің ұқсас түстары мен ерекшеліктері,  етістіктің аналитикалық формалары, мақал-мәтелдердің фразеология мен болған қатыстығы, фразеологиялық калька, фразеологияның біртұтас және өзгермейтін мағынасыб фразеологизмдердің лексика-семантикалық топтары,   көа мағыналы және омонимдік фразеология, антоним фразеологизмдер, фразеологилық синонимдер, фразеологиялық варианттылық, фразеологизмдердің морфологиялық және лексикографиялық қолданылуы туралы жан-жақты аналіз жүргізілген.
 Одан кейін,  оқымыстылар  Ж.Мамытов, А.Сапарбаев, Р.Эгембердиев, Б.Суранчиева, А.Назаров, Ж. Чыманов, Г.Жамшитова, И.Исабеков т.б.лар   қысқа мақаладан бастап кандидаттық диссертацияларға дейін жазды. Бұл салада тек ғана мақалалар мен диссертациялар жазылып қоймастан  ары қарай тілдегі фразеологизмдерді жинақтап сөздік етіп шығару мәселесі де жақсы жолға қойылды. Атап айтатын болсақ 1980-жылы жарыққа шыққан «Кыргыз тилинин фразеологиялык  сөздүгүнен» басқа   1990-жылы Э.Абдулдаев, К.Сейдакматовдардың  мектеп оқушылары үшін  «Кыргыз тилинин фразеологиялык  сөздүгү»,  2000-жылы  Г.Жамшитованың  «Кыргызча-орусча, орусча - кыргызча тематикалык фразеологиялык сөздүгү», 2001-жылы «Кыргыз тилинин фразеологиялык сөздүгү» толықтырылып  екі рет  Ш.Жапаров, Ж.Осмонова, К.Конкобаевдер тарапынан қайтадан басылып шықты. Бірақ осы күнге дейін  соншалықты кеңінен зерттеліп келе жатқан фразеологизмді  оқыту мәселесі методисттер тарапынан көңіл толтыратын деңгейде болмай жатқаны туралы мәселелер көтеріліп келеді.  Олай болса  біз қырғыз тілінің фразеологиясын методикалық жақтан зерттеудің өзі осы күндегі актуалды мәселелердің қатарына жататынын айта кеткіміз келеді.  
Осыған дейін    Қырғыз тіл білімінде фразеологизмдерді теориялық және методикалық  жақтан жан жақты  зерттеген оқымысты Р. Эгембердиев болды. Оқымысты өзінің  «Фразеология - тил илиминин бир бөлүгү» [6:1974], «Өнөр алды-кызыл тил» [7:1977], деген мақалаларында  жалпы тіл білімін  фразеологизмдерді зерттеуде, кейбір фразеологизмдердің  мағынасын айқындап ашып беруге арналса, «Манас» эпосундагы фразеологизмдер» [8:1976], деген мақаласында осы эпоста молынан кездесетін фразеологизмдерді қолданудағы стилдік ерекшеліктері  анықталған. Осы мәселені тереңдетіп зерттеу мақсатында Р.Эгембердиев 1979-жылы «Манас»   эпосундагы   фразеологизмдер» деген тақырыпта  кандидаттық диссертациясын корғады. Бұл еңбек көркем әдебиетте және  ауызекі шығармаларда фразеологизмдерді қолданудағы ерекшеліктерді  зерттеуге ат басын бұрған жас зерттеушілер үшін көрсетілген алғашқы    жолы болды деп айта аламыз. Міне осындай көңіл толтырарлық жұмыстардың  негізінде қырғыз тілінде 70-ші жылдардан бері қарай осы күнге дейін  фразеология мәселесін зерттеу жұмыстары жақсы жолға қойылып,  фразеологияның әр түрлі аспектісі бойынша зерттеу жұмыстары жүргізіліп  келе жатыр. 
Ал енді Қазақ тіл білімінде фразеологизмдерді арнайы теориялық тұрғыдан зерттеу ХХ ғасырдың ортасынан баcталып, І. Кенесбаев, А. Ысқақов, М. Балақаев,  Р. Сыздықова, Ә. Болғанбаев, Г. Қалиев, Ө. Айтбаевтардың еңбектері арқылы қазақ тілінің фразеологиясын зерттеуге жан жақты жол ашылды. 
І. Кеңесбаев түркі тілдес халықтардың тіл білімінде осы фразеологияны өзінше жеке дара тіл білімінің бір саласы ретінде қарастыру мәселесі туралы мәселені қозғап, қазақ тілінің фрезеологиясын жан-жақты зерттеуге жол ашқан ғалым. І. Кеңесбаев [9.304] фразеологизмдерді танып білуде мағына тұтастығы, тіркес тиянақтылығы, қолдану тиянақтылығы сияқты «үш белгіге немесе үш критерийге сүйене отырып, бүкіл қазақ тілі құрамындағы құбылыстарды ең негізгі үлкен екі арнаға бөліп көрсеткен. Оның біріншісі – фразеологиялық түйдектер, екіншісі – фразеологиялық тіркестер деп аталады.
Сонымен қатар І. Кенесбаевтің «Қазақ тілінің тиянақты сөз  тіркестері», «Қазақ тілінің идиомалары және фразалары туралы» деген  еңбектерін жалпы фразеологияға арналған ең бағалы еңбектер деп айта аламыз. Ал енді 
А. Ысқақов, М. Балақаевтер өз  еңбектерінде тұрақты сөз тіркестерді идиомалық тіркестер  және фразеологиялық тіркестер деп екі топқа бөліп зерттеген болса,    Р. Сыздықова, Ә. Болғанбаев, Г. Қалиев, Ө. Айтбаев сияқты ғалымдар қазақ  тілінің фразеологиясын әр қырынан алып жан жақты зерттеді.  
Осындай еңбектердің арқасында  ХХ ғасырдың 40-50-жылдарында  фразеология - тіл білімінің бір саласы ретінде зерттеу объектілері  белгіленіп,  оған қатысты зерттеулерге жол алғаш ашылды. Қаншалаған еңбектер жазылғанмен, фразеологияның көптеген  қызықты проблемалары зертеу жүргізген сайын ашылып, дәлелденіп келе жатқанмен, әлі де фразеологияның зерттеуді қажет ететін мәселелері жетерлік. Қортындылай келе, әр бір халықтын тілдік байлығын, ұлттық сана-сезімін, салт-дәстүрін, мәдени тұрмыс-тіршілігін, даму тарихын бейнелейтін фразеологизмдерді оқып танымайынша, сол ұлт өз тілінің байлығын, тілдік ерекшелігін толық түсініп ұғыну мүмкін емес.  Фразеологияның – құрылым, тұлға, мағына тұрақтылығы  және стилі жағынан өзіне ғана тән ерекшеліктері бар.
Осы жалпы фразеологияны зерттеудің өркендеуі және  зерттелуі туралы қырғыз тілінің фразеологиясын зерттеуші ғалым Р. Эгембердиев өз ойын былай жеткізеді:  «Фразеология – как наука  систематически развивается, идет от ступени к ступени, углубляется и расширяется. Так если  40-годы нашего столетия  определялись  семантические особенности фразеологии, и в этом  направлении шла их классификация, то в 50-е годы  внимание исследований привлекла сфера  употребления в художественной литературе и уточнялись специфические отличие  фразеологизмов от других языковых  единиц, начиная  с 60-годы  глубокому  изучению  подверглись  морфологические, синтаксистические  особенности  фразеологизмов,  а сама фразеология еще более упрочила   свое положение, как важная и самостоятельная отрасль языкознания» [10:17-18]. Бiздiң ғылыми iзденiсiмiз осы игiлiктi iстiң бiр бөлшегi деп бiлеміз.   Сондықтан, да екі туыстас ең жақын қырғыз және қазақ тілдерін  салғастыруды негізгі маңызды мәселердің бірі деп санаймыз. 
Жаңа ғасырдың басында қазақ тілінің фразеологиясы жан жақты зертелініп келгенін  Ж. М. Конуратбаевдин зерттеулерінен  байқауға болады, ол өз зерттеуінде  фразеологизмдің көркемдік ерекшеліктерін, тематика-граматикалык құрылымын және стилдік ерекшеліктерін кеңінен талдауға алған. 
Қазақ тілінің фразеологиясын тағы да толықтыра түскен еңбектердің бірі ол  Г. Сағидолда қызының   “Поэтикалық фразеологизмдердің этномәдени мазмуны” [11:2003 ] атты еңбегінің шығуы деп атап айтқымыз келеді. Г. Сағидолда қызының   бұл еңбегі жалпы қазақ зерттеушілері тарапынан өте жоғары бағаланып, фразеологизмдер проблемасының жаңа бағытын көрсеткен ғылыми жұмыс екені  басып айтылды. Еңбек монгол тілінің фразеологиясын қазақ тіліне салғастыру жоспарымен жазылса де, монографияда қамтылған теориялық жобалар өзінің оригиналдылығы және көптеген жаңалықтарымен ерекшеленіп тұр. Автордың монографиясындағы фразеология бойынша жасаған түйіндемесі фразеологияның жалпы теориясының дамуына үлесін қосады деген ойдамыз.
Қазақ тілінің фразеологиясының дамуына үлес қосқан Р. А. Авакованың фразеологизмдің жалпы семантикасына арналған ғылыми еңбегін да айтпай кетуге болмайды.  Автор бұл  еңбегін қазақ тілінің лексикалық қорындағы ұлттық колорит, тарих, әдет-ғұрып, мәдениет, саяси экономикалық жағдайлар мен байланысты фразеологизмдердің мағыналарының қалыптасуына, олардың ұлттық психологиялық  табиғаты мен символдық ерекшеліктеріне арнаған.   Автор өз зерттеуінде қазақ тіліндегі фразеологизмдердің семантикасын әр түрлі аспектиде талдау мақсатын қойып, оның теориялық мәселелрін және пайда болу факторларын анықтауға, фраземалардың семантикасын ашып көрсетуге мүмкіндік берген этномәдени ерекшеліктерді көрсетуге, ескірген фраземалардың мағынасына талдау жасауға, ерекше көрініс болған плеоназм құбылысын  лингвистикалық жақтан  бағалауға,  фраземалардың құрамындағы символдардың семантикалық ерекшеліктерін айқындап көрсетуге әрекет жасаған.
Фразеологизмдердің басқа тілдерге салғастырып зерттеу түркі тілдерінде және роман-герман тілдерінде XX ғасырдың екінші жартысынан бастап совет тіл білімінде өтө активті қарқында жүргізілгенін де айта кетуіміз маңызды.
Біздің зерттеу жүмысымызға тікелей қатысты болған қырғыз және қазақ  тілдерінің фразеологизм проблемасын басқа тілдерге салыстырып-салғастырып зерттеуге қатысты мәселелер осы екі тілде қөп қырынан зерттеліп, лингивистика және аударма теориясының өркендеуіне көптеген жаңалықтарды алып келді десек қателеспейміз.
Түркологияда салыстырма-салғастырма зерттеулердің жандануына және теориялық жобалардын нығайуына, міндетті түрде, Герман және славян зертеушілерінің осы саладағы еңбектері біздің зерттеумізге методологиялық негіз болатынын де айта кетуіміз қажет. 
	Қырғыз және қазақ тілдерін герман және славян тілдеріне салғастырып зерттеу  және олардың бірі-бірінен ерекшеліктерін айқындап ажыратып зерттеу бойынша көптеген ғылыми еңбектер жазылды. Жазылған ғылыми еңбектердің негізінде қыргыз және қазақ тілдерін герман және славян тілдеріне салғастырып типологиялық жақтан зерттеу XX ғасырдың  80-жылдарынан бастап активдене бастағанын байқауға болады. Осы жылдарда біздің зерттеуге алған екі тілімізді герман, славян, роман тілдеріне салғастырып  зерттеу жақсы жолға қойылып, осы тілдердің фонетикалық, лексикалық, грамматикалық, стилистикалық ерекшеліктерін салғастырып аударма теориясын зерттеу мәселесі қолға алынды.  
      Қортындылай келсек байыртадан қойын-қолтық тұрмыс кешіп,  құстың қош қанатындай өмір кешіп келе жатқан қырғыз және қазақ халықтарының тіліндегі,  мәдениетіндегі, тағы да басқа аса байқала бермейтін ерекшеліктерін зерттеу әлі де болса көптеген жас ғалымдардың зерттеу тақырыбы болып терең зерттеуді қажет ететін қызықты тақырып  боларына сенеміз. Біздің зерттеу обьектіміз тек ғана осы екі тілдің лексикасының және фразеологиясының  ұқсас және ерекше жақтарын айқындап зертеу болғанына қатысты біз осы мәселе төңерегінде жазылған еңбектер және зерттеушілер туралы гана жазуды шештік.	Әрі күрделі  әрі қызықты болған тілдегі фразеологизмдер әлі де болса жан-жақты зерттеуді талап ететін мәселе, ол үшін көптеген теориялық, практикалық және методикалық аспектидегі талай ғылымі жұмыстар зерттелуі тиіс деп айтқымыз келеді. Демек, осы тұрғыдан  келгенде  қырғыз-қазақ тілдерінің фразеологизмін егжей-тегжейлi зерттеу, оны халыққа жеткізу  тілдік мұрамызды ұлықтау жолындағы атқарылар ұлағатты парыз болмақ.

